CELEX: 32009R0718
Language: el
Date: 2009-08-04 00:00:00
Title: Κανονισμός (ΕΚ) αριθ. 718/2009 της Επιτροπής, της 4ης Αυγούστου 2009 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

7.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 205/7
            
         
      ΚΑΝΟΝΙΣΜΌΣ (ΕΚ) αριθ. 718/2009 ΤΗΣ ΕΠΙΤΡΟΠΉΣ
   
   της 4ης Αυγούστου 2009
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές κοινοτικές διατάξεις με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμμορφούται με τον παρόντα κανονισμό.
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Αυγούστου 2009.
      
         
            Για την Επιτροπή
         
         Ján FIGEĽ
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Τετράτροχο όχημα με ηλεκτρικό κινητήρα τροφοδοτούμενο από δύο επαναφορτιζόμενες ηλεκτρικές στήλες (μπαταρίες) τάσεως 12 V. Οι κατά προσέγγιση διαστάσεις του είναι 48 cm πλάτος, 99 cm μήκος και 58 cm ύψος (με διπλωμένο κάτω το ερεισίνωτο), ζυγίζει συνολικά περί τα 34,5 kg χωρίς τις μπαταρίες. Το ανώτατο βάρος του ανέρχεται σε περίπου 115 kg.
                              Το όχημα έχει τα ακόλουθα χαρακτηριστικά:
                              
                                          —
                                       
                                       
                                          οριζόντια πλατφόρμα που συνδέει τα εμπρόσθια και οπίσθια τμήματα,
                                       
                                    
                                          —
                                       
                                       
                                          μικρούς τροχούς (διαστάσεων κατά προσέγγιση 2,5 × 19,0 cm) με ελαστικά που δεν χάνουν αέρα,
                                       
                                    
                                          —
                                       
                                       
                                          ρυθμιζόμενο κάθισμα χωρίς στηρίγματα βραχιόνων και χειρολαβές, το ύψος του οποίου μπορεί να ρυθμιστεί σε μία από δύο θέσεις, και
                                       
                                    
                                          —
                                       
                                       
                                          κολόνα διεύθυνσης που μπορεί να διπλωθεί κάτω.
                                       
                                    Η κολόνα διεύθυνσης διαθέτει μικρή μονάδα ελέγχου, που περιλαμβάνει διακόπτη επαφής, κόρνα, διάταξη απεικόνισης ισχύος της μπαταρίας και κομβίο καθορισμού της ανώτατης ταχύτητας.
                              Το όχημα διαθέτει δύο μοχλούς χειρισμού με τον αντίχειρα για την επιτάχυνση, την πέδηση και την αναστροφή κίνησης. Στο πίσω μέρος του οχήματος υπάρχουν τροχοί πρόληψης της ανατροπής του. Το όχημα έχει ηλεκτρονικό σύστημα διττής πέδησης.
                              Όταν οι μπαταρίες του είναι πλήρως φορτισμένες, το όχημα έχει μέγιστη ακτίνα δράσης περίπου 16 χιλιόμετρα και η ανώτατη ταχύτητά του ανέρχεται σε 6,5 km/h περίπου.
                              Το όχημα μπορεί να αποσυναρμολογηθεί σε τέσσερα ελαφρά συστατικά μέρη. Έχει σχεδιαστεί για χρήση στο σπίτι, σε πεζοδρόμους και σε δημόσιους χώρους, για δραστηριότητες όπως αγοραστικές εξορμήσεις.
                              
                                  (1) Βλέπε εικόνα 1.
                           
                        
               
                  8703 10 18
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8703, 8703 10 και 8703 10 18.
                  Το όχημα είναι ειδικού τύπου όχημα για τη μεταφορά προσώπων.
                  Η κατάταξη στην κλάση 8713 αποκλείεται, επειδή το όχημα δεν είναι ειδικά σχεδιασμένο για τη μεταφορά ανθρώπων με αναπηρία και δεν διαθέτει ειδικές διατάξεις για την ανακούφιση μιας αναπηρίας. (βλέπε επίσης τις επεξηγηματικές σημειώσεις του εναρμονισμένου συστήματος για την κλάση 8713 και τις επεξηγηματικές σημειώσεις της συνδυασμένης ονοματολογίας για τη διάκριση 8713 90 00).
                  Ως εκ τούτου, το όχημα κατατάσσεται στον κωδικό ΣΟ 8703 10 18 ως μηχανοκίνητο όχημα σχεδιασμένο κυρίως για τη μεταφορά προσώπων.
               
            
                  
                              2.
                           
                           
                              Τρίτροχο όχημα με ηλεκτρικό κινητήρα τροφοδοτούμενο από δύο επαναφορτιζόμενες ηλεκτρικές στήλες (μπαταρίες) τάσεως 12 V. Οι κατά προσέγγιση διαστάσεις του είναι 61 cm πλάτος, 120 cm μήκος και 76 cm ύψος (με διπλωμένο κάτω το ερεισίνωτο), ζυγίζει συνολικά περί τα 46 kg χωρίς τις μπαταρίες. Το ανώτατο βάρος του ανέρχεται σε περίπου 160 kg.
                              Το όχημα έχει τα ακόλουθα χαρακτηριστικά:
                              
                                          —
                                       
                                       
                                          οριζόντια πλατφόρμα που συνδέει τα εμπρόσθια και οπίσθια τμήματα,
                                       
                                    
                                          —
                                       
                                       
                                          μικρούς τροχούς (διαστάσεων κατά προσέγγιση 8,9 × 25,4 cm) με ελαστικά που δεν χάνουν αέρα,
                                       
                                    
                                          —
                                       
                                       
                                          ρυθμιζόμενο κάθισμα με στηρίγματα βραχιόνων και χειρολαβές, το ύψος του οποίου μπορεί να ρυθμιστεί σε μία από τρεις θέσεις, και
                                       
                                    
                                          —
                                       
                                       
                                          κολόνα διεύθυνσης που μπορεί να διπλωθεί κάτω.
                                       
                                    Η κολόνα διεύθυνσης διαθέτει μικρή μονάδα ελέγχου, που περιλαμβάνει μετρητή μπαταρίας, διακόπτη επαφής, κομβία ενεργοποίησης των φανών, κόρνα και κομβίο καθορισμού της ανώτατης ταχύτητας.
                              Το όχημα διαθέτει δύο μοχλούς χειρισμού με τον αντίχειρα για την επιτάχυνση, την πέδηση και την αναστροφή κίνησης. Στο πίσω μέρος του οχήματος υπάρχουν τροχοί πρόληψης της ανατροπής του. Το όχημα έχει ηλεκτρονικό σύστημα διττής πέδησης.
                              Όταν οι μπαταρίες του είναι πλήρως φορτισμένες, το όχημα έχει μέγιστη ακτίνα δράσης περίπου 40 χιλιόμετρα και η ανώτατη ταχύτητά του ανέρχεται σε 8 km/h περίπου.
                              Το όχημα μπορεί να αποσυναρμολογηθεί σε επτά ελαφρά συστατικά μέρη. Έχει σχεδιαστεί για χρήση στο σπίτι, σε πεζοδρόμους και σε δημόσιους χώρους, για δραστηριότητες όπως αγοραστικές εξορμήσεις.
                              
                                  (1) Βλέπε εικόνα 2.
                           
                        
               
                  8703 10 18
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών 8703, 8703 10 και 8703 10 18.
                  Το όχημα είναι ειδικού τύπου όχημα για τη μεταφορά προσώπων.
                  Η κατάταξη στην κλάση 8713 αποκλείεται, επειδή το όχημα δεν είναι σχεδιασμένο για τη μεταφορά ανθρώπων με αναπηρία και δεν διαθέτει ειδικές διατάξεις για την ανακούφιση μιας αναπηρίας. (βλέπε επίσης τις επεξηγηματικές σημειώσεις του εναρμονισμένου συστήματος για την κλάση 8713 και τις επεξηγηματικές σημειώσεις της συνδυασμένης ονοματολογίας για τη διάκριση 8713 90 00).
                  Ως εκ τούτου, το όχημα κατατάσσεται στον κωδικό ΣΟ 8703 10 18 ως μηχανοκίνητο όχημα σχεδιασμένο κυρίως για τη μεταφορά προσώπων.
               
            
         
      
                  
                     
               
               
                  
                     
               
            
         (1)  Οι εικόνες έχουν καθαρά ενημερωτικό χαρακτήρα